รัฐบาลไทย-ข่าวทำเนียบรัฐบาล-นายกรัฐมนตรี พร้อมด้วยรัฐมนตรีว่าการกระทรวงมหาดไทย ประชุมติดตามการเตรียมความพร้อมรับมือพายุโซนร้อน “ปาบึก” ผ่านระบบ Video Conference ไปยังผู้ว่าราชการจังหวัดพื้นที่เสี่ยงภัย เน้นย้
วันศุกร์ที่ 4 มกราคม 2562
นายกรัฐมนตรี พร้อมด้วยรัฐมนตรีว่าการกระทรวงมหาดไทย ประชุมติดตามการเตรียมความพร้อมรับมือพายุโซนร้อน “ปาบึก” ผ่านระบบ Video Conference ไปยังผู้ว่าราชการจังหวัดพื้นที่เสี่ยงภัย เน้นย้
นายกรัฐมนตรี พร้อมด้วยรัฐมนตรีว่าการกระทรวงมหาดไทย ประชุมติดตามการเตรียมความพร้อมรับมือพายุโซนร้อน “ปาบึก” ผ่านระบบ Video Conference ไปยังผู้ว่าราชการจังหวัดพื้นที่เสี่ยงภัย เน้นย้ําทุกหน่วยงานดูแลประชาชนให้ดีที่สุด
วันนี้ (3 ม.ค. 62) เวลา 16:00 น. ที่ศูนย์ปฏิบัติการนายกรัฐมนตรี (PMOC) ทําเนียบรัฐบาล พลเอก ประยุทธ์
จันทร์โอชา นายกรัฐมนตรี พร้อมด้วยพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ประชุมติดตามการเตรียมความพร้อมรับมือพายุโซนร้อน “ปาบึก” ผ่านระบบ Video Conference ไปยังผู้ว่าราชการจังหวัด 14 จังหวัดภาคใต้ จังหวัดเพชรบุรี และประจวบคีรีขันธ์ โดยมี นายฉัตรชัย พรหมเลิศ ปลัดกระทรวงมหาดไทย นายชยพล ธิติศักดิ์ อธิบดีกรมป้องกันและบรรเทาสาธารณภัย และหน่วยงานที่เกี่ยวข้อง ร่วมประชุม
พลเอก อนุพงษ์ กล่าวว่า จากการพยากรณ์อากาศของกรมอุตุนิยมวิทยาและหน่วยงานที่เกี่ยวข้องเกี่ยวกับ
พายุโซนร้อน “ปาบึก” ในขณะนี้ผู้ว่าราชการจังหวัดทุกจังหวัดในพื้นที่ภาคใต้ รวมถึงจังหวัดเพชรบุรี และประจวบคีรีขันธ์ได้จัดตั้งกองอํานวยการป้องกันและบรรเทาสาธารณภัยจังหวัดบูรณาการประสานงานกับกองอํานวยการป้องกันสาธารณภัยของทุกเหล่าทัพและหน่วยงานที่เกี่ยวข้อง เช่น กรมชลประทาน และหน่วยงานที่เกี่ยวข้องด้านการจัดการน้ํา ซึ่งจะได้เร่งติดตามรายงานอย่างใกล้ชิดจากกรมอุตุนิยมวิทยา เพื่อทุกหน่วยงานจะได้ประเมินความเสี่ยงและเตรียมความพร้อมทั้งด้านข้อมูลและการปฏิบัติ เพื่อลดผลกระทบกับพี่น้องประชาชนอย่างดีที่สุด
สําหรับในด้านการเตรียมการป้องกันผลกระทบกับประชาชนทางทะเล จังหวัดที่มีพื้นที่ติดชายฝั่งทะเลได้มีการประกาศห้ามเดินเรือ และได้ประสานการทํางานร่วมกับกองทัพเรือในการจัดเตรียมเรือเพื่อเข้าช่วยเหลือพี่น้องประชาชนและนักท่องเที่ยว เช่น จังหวัดสุราษฎร์ธานี ซึ่งมีเกาะท่องเที่ยวสําคัญ อาทิ เกาะเต่า เกาะพะงัน และเกาะสมุย เป็นต้น ซึ่งขณะนี้ได้เร่งการขนย้ายนักท่องเที่ยวให้เสร็จภายในค่ําวันนี้ นอกจากนี้ จังหวัดที่จะได้รับผลกระทบในช่วงแรกของพายุดังกล่าว คือ จังหวัดนครศรีธรรมราช บริเวณอําเภอปากพนัง อําเภอท่าศาลา และอําเภอสิชล เป็นต้น ก็ได้ดําเนินการอพยพประชาชนไปยังศูนย์พักพิงชั่วคราว เพื่อลดความเสี่ยงอันตรายจากภัยที่อาจเกิดขึ้น
ในด้านการระบายน้ํา ขณะนี้กรมชลประทานรายงานว่า ได้เตรียมการพร่องน้ําบริเวณเขื่อนและอ่างเก็บน้ําในพื้นที่ไว้แล้ว โดยคํานึงถึงว่าจะต้องมีการสํารองน้ําไว้ใช้ในช่วงต่อไป และได้ระดมสรรพอุปกรณ์ในทุกพื้นที่เตรียมความพร้อมสําหรับการระบายน้ําแล้ว นอกจากนี้ หากเกิดฝนตกหนักเป็นระยะเวลานาน อาจทําให้เกิดดินโคลนถล่ม กรมป้องกันและบรรเทาสาธารณภัยและกองทัพ ได้เตรียมการอพยพประชาชนที่พักอาศัยบริเวณพื้นที่เสี่ยงดินถล่มตามแนวภูเขาไปยังพื้นที่ที่ปลอดภัยแล้ว
ด้านการดูแลการดํารงชีวิตของประชาชน โดยเฉพาะอย่างยิ่งระบบไฟฟ้าและประปา การไฟฟ้าส่วนภูมิภาค
ได้เตรียมการเปิดศูนย์อํานวยการช่วยเหลือสนับสนุนกรณีเกิดเหตุการณ์ไม่ปกติ และจัดส่งเจ้าที่ประจําในพื้นที่เพื่อแก้ไขกรณีไฟฟ้าดับหรือกรณีจําเป็นต้องดับไฟในบางพื้นที่
ด้านการสาธารณสุข ทุกหน่วยงานในพื้นที่ได้เตรียมความพร้อมช่วยเหลือพี่น้องประชาชนแล้ว
ในด้านการปฏิบัติการสื่อสาร กระทรวงมหาดไทยได้สื่อสารไปยังกํานัน ผู้ใหญ่บ้าน และผู้บริหารองค์กรปกครองส่วนท้องถิ่น เตรียมความพร้อมด้านอุปกรณ์สื่อสาร ทั้งหอกระจายข่าว และหอเตือนภัยต่างๆ อย่างไรก็ตาม ได้ประสานกับกองทัพในการส่งเครื่องมือสื่อสารของกองทัพร่วมบูรณาการด้วย
นายกรัฐมนตรี กล่าวว่า ขอให้น้อมนําพระราชกระแสสมเด็จพระเจ้าอยู่หัว ที่ทรงพระราชทานว่า การทํางานใดใดก็ตามจะต้องจัดทําแผนงาน แผนเผชิญเหตุไว้ให้ครบถ้วน เมื่อถึงเวลาจะได้แก้ปัญหาได้ทันที ทั้งแผนหลักและแผนรอง ซึ่งขณะนี้ สมเด็จพระเจ้าอยู่หัว ได้พระราชทานความห่วงใยมายังคนไทยทุกคน สิ่งสําคัญที่สุด คือ ทุกคุนจะต้องปลอดภัย
สุดท้าย นายกรัฐมนตรี เน้นย้ําว่า ขอให้ผู้ว่าราชการจังหวัดที่เกี่ยวข้อง จัดตั้งศูนย์ประชาสัมพันธ์ในพื้นที่ เพื่อสร้างการรับรู้ความเข้าใจกับประชาชนให้ได้รับข้อมูลที่ถูกต้อง พร้อมทั้งให้กําลังใจข้าราชการ อาสาสมัคร และผู้ปฏิบัติงานทุกหน่วยงาน ทั้งส่วนกลาง ภูมิภาค และท้องถิ่น ขอให้ดูแลประชาชนให้ดีที่สุด และปฏิบัติงานตามแผนป้องกัน แก้ไข และฟื้นฟูให้ดีที่สุด